হোন্ডা এ কারখানায় ২০১৮ সালের মধ্যে উৎপাদন শুরু করতে চায়। পরিকল্পনা অনুযায়ী, প্রথম বছর তারা ১ লাখ মোটরসাইকেল উৎপাদন করবে। পঞ্চম বছরে উৎপাদনের পরিমাণ ৩ লাখ ইউনিটে উন্নীত করতে চায় তারা। শুরুতে নতুন কারখানায় প্রায় ৩০০ লোকের কর্মসংস্থান হবে। পরে এ সংখ্যা দাঁড়াবে ৫০০ জনে।উদ্বোধনকালে শিল্পমন্ত্রী আমির হোসেন আমু বলেন, প্রধানমন্ত্রী ঘোষিত ‘রূপকল্প ২০২১’ ও ‘রূপকল্প ২০৪১’ বাস্তবায়নে শিল্পখাতের উন্নতির কোনো বিকল্প নেই। তিনি আরও বলেন, বর্তমানে জাপানসহ বিশ্বের বিভিন্ন দেশ বাংলাদেশে বিনিয়োগে আগ্রহ দেখাচ্ছে। বিদেশিদের জন্য বিনিয়োগ বান্ধব পরিবেশ নিশ্চিত করছে শিল্পনীতি সংশোধন করা হয়েছে। মুক্তিযুদ্ধের পর থেকে অকৃত্রিম বন্ধু হিসেবে আমাদের পাশে রয়েছে জাপান।